C 80/8
MT
Il-Ġurnal Uffiċjali tal-Unjoni Ewropea
18.2.2022
1.
INTRODUZZJONI 1.
Il-Kummissjoni qiegħdet il-Patt Ekoloġiku Ewropew fl-ogħla pożizzjoni ta’ prijorità politika, bil-għan li l-Unjoni tiġi ttrasformata f’soċjetà ġusta u prospera b’ekonomija moderna, effiċjenti fir-riżorsi u kompetittiva, fejn ma jkunx hemm emissjonijiet netti ta’ gassijiet serra fl-2050 u fejn it-tkabbir ekonomiku jiġi ddiżakkoppjat mill-użu tarriżorsi, filwaqt li ma tħalli lil ħadd jibqa’ lura.
L-ambizzjonijiet klimatiċi tal-Kummissjoni ssaħħu fl-2019 bilKomunikazzjoni dwar il-Patt Ekoloġiku Ewropew (1), u stabbilew objettiv li sal-2050 ma jkunx hemm emissjonijiet netti ta’ gassijiet serra.
Sabiex tpoġġi l-ekonomija u s-soċjetà tagħna fuq perkors ġust, ekoloġiku u prosperu biex isiru newtrali għall-klima sal-2050, il-Kummissjoni pproponiet ukoll li tnaqqas l-emissjonijiet netti tal-gassijiet serra b’mill-inqas 55 % sal-2030 meta mqabbel mal-livelli tal-1990 (2).
Dawn il-miri ambizzjużi ġew minquxa filLiġi Ewropea dwar il-Klima (3).
2.
Il-pakkett ta’ proposti leġiżlattivi “Lesti għall-mira ta’ 55 %” jappoġġa l-kisba ta’ dawk il-miri (4) u jqiegħed lillUnjoni fit-triq it-tajba biex tilħaq in-newtralità klimatika sal-2050.
3.
Biex jintlaħqu l-objettivi tan-newtralità klimatika, l-adattament għat-tibdil fil-klima, l-effiċjenza fir-riżorsi u flenerġija u l-prinċipju “l-Effiċjenza Enerġetika tiġi l-Ewwel”, iċ-ċirkolarità, it-tniġġis żero u l-irkupru tal-bijodiversità u l-akkumpanjament ta’ din it-tranżizzjoni ekoloġika huma meħtieġa sforzi sinifikanti u appoġġ adegwat.
Biex tintlaħaq l-ambizzjoni ppreżentata fil-Komunikazzjoni dwar il-Patt Ekoloġiku Ewropew, se jkun meħtieġ investi­ ment sinifikanti, inkluż f’sorsi ta’ enerġija rinnovabbli.
Il-Kummissjoni stmat, biex jintlaħqu l-miri tal-klima, talenerġija u tat-trasport għall-2030, li għadhom kemm żdiedu, jenħtieġu EUR 390 biljun f’investiment annwali addizzjonali meta mqabbel mal-livelli fl-2011-2020 (5), b’EUR 130 biljun addizzjonali fis-sena għall-objettivi ambjentali l-oħra li ġew stmati qabel (6).
Id-daqs ta’ din l-isfida tal-investiment jeħtieġ li l-fondi tas-settur privat kif ukoll tas-settur pubbliku jiġu mmobilizzati b’mod kosteffettiv.
Dan se jaffettwa s-setturi kollha u, għaldaqstant, lill-ekonomija tal-Unjoni kollha kemm hi.
4.
Il-politika tal-kompetizzjoni, u r-regoli dwar l-għajnuna mill-Istat b’mod partikolari, għandha rwol importanti li tippermetti u tappoġġa lill-Unjoni biex tissodisfa l-objettivi tal-politika tal-Patt Ekoloġiku.
Il-Komunikazzjoni dwar il-Patt Ekoloġiku Ewropew speċifikament tistipula li r-regoli dwar l-għajnuna mill-Istat se jiġu riveduti biex iqisu dawn l-objettivi ta’ politika, biex jappoġġaw tranżizzjoni kosteffettiva u ġusta għan-newtralità klimatika, u biex jiffaċilitaw l-eliminazzjoni gradwali tal-karburanti fossili, filwaqt li fl-istess ħin jiżguraw kundizzjonijiet ekwi fis-suq intern.
Dawn il-linji gwida jirriflettu din ir-reviżjoni.
5.
Sabiex jiġi evitat li l-għajnuna mill-Istat toħloq distorsjoni jew thedded li toħloq distorsjoni tal-kompetizzjoni fissuq intern u taffettwa l-kummerċ bejn l-Istati Membri, l-Artikolu 107(1) tat-Trattat dwar il-Funzjonament talUnjoni Ewropea jistabbilixxi l-prinċipju li l-għajnuna mill-Istat hija pprojbita.
Madankollu, f’ċerti każijiet, din lgħajnuna tista’ tkun kompatibbli mas-suq intern abbażi tal-Artikoli 107(2) u (3) tat-Trattat.
6.
L-Istati Membri jridu jinnotifikaw dwar l-għajnuna mill-Istat skont l-Artikolu 108(3) tat-Trattat, bl-eċċezzjoni ta’ miżuri li jissodisfaw il-kundizzjonijiet stabbiliti f’regolament ta’ eżenzjoni ta’ kategorija adottat mill-Kummissjoni, skont l-Artikolu 1 tar-Regolament tal-Kunsill (UE) 2015/1588 (7).
7.
Dawn il-linji gwida jipprovdu gwida dwar kif il-Kummissjoni se tivvaluta l-kompatibbiltà tal-ħarsien tal-ambjent, inkluż il-protezzjoni klimatika, u l-miżuri ta’ għajnuna għall-enerġija li huma soġġetti għar-rekwiżit ta’ notifika skont l-Artikolu 107(3), il-punt (c), tat-Trattat.
Kwalunkwe referenza għall-“ħarsien tal-ambjent” f’dawn il-linji gwida għandha tinftiehem bħala referenza għall-ħarsien tal-ambjent, inkluż il-protezzjoni klimatika.
(1) Il-Komunikazzjoni tal-Kummissjoni lill-Parlament Ewropew, lill-Kunsill Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni “Il-Patt Ekoloġiku Ewropew”, COM(2019) 640 final.
(2) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni “It-tisħiħ tal-ambizzjoni klimatika tal-Ewropa għall-2030 Ninvestu f’futur newtrali għall-klima għall-benefiċċju tal-popli tagħna”, COM(2020) 562 final.
(3) Ir-Regolament (UE) 2021/1119 tal-Parlament Ewropew u tal-Kunsill tat-30 ta’ Ġunju 2021 li jistabbilixxi l-qafas biex tinkiseb innewtralità klimatika u li jemenda r-Regolamenti (KE) Nru 401/2009 u (UE) 2018/1999 (ĠU L 243, 9.7.2021, p. 1).
(4) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni, “Lesti għall-Mira ta’ 55 %”: Nilħqu l-Mira Klimatika tal-UE għall-2030 fi Triqitna lejn in-Newtralità Klimatika, COM/2021/550 final.
(5) https://ec.europa.eu/info/sites/default/files/amendment-renewa ble-energy-directive-2030-climate-target-with-annexes_en.pdf (6) Il-Komunikazzjoni tal-Kummissjoni lill-Parlament Ewropew, lill-Kunsill, lill-Bank Ċentrali Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni “L-ekonomija tal-UE wara l-COVID-19: implikazzjonijiet għall-governanza ekonomika”, COM (2021) 662 final.
(7) Ir-Regolament tal-Kunsill (UE) 2015/1588 tat-13 ta’ Lulju 2015 dwar l-applikazzjoni tal-Artikoli 107 u 108 tat-Trattat dwar ilFunzjonament tal-Unjoni Ewropea għal ċerti kategoriji ta’ għajnuna mill-Istat orizzontali (ĠU L 248, 24.9.2015, p. 1).